|  |
| --- |
| **GUVERNUL REPUBLICII MOLDOVA****H O T Ă R Î R E nr**.**\_\_\_\_\_\_\_** **din** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Chișinău** |

**Privind aprobarea taxei fixe pentru depunerea ofertei în cadrul unei proceduri de achiziții publice desfășurate prin Sistemului informațional automatizat „Registrul de stat al achizițiilor publice” (MTender) și Metodologia de**

**calculare a tarifelor percepute de Operatorul Sistemului MTender**

**------------------------------------------------------------------**

În temeiul prevederilor art.61, alin.(61,62) al Legii nr.131 din 03 iulie 2015 privind achizițiile publice și pct.4 alin.(1) din Hotărîrea Guvernului nr. 705 din 11 iulie 2018 cu privire la aprobarea Conceptului tehnic al Sistemului informațional automatizat „Registrul de stat al achiziíilor publice” (MTender) (Monitorul Oficial al Republicii Moldova, 2018, nr.309-320, art 847), Guvernul

HOTĂRĂȘTE:

1. Se aprobă
2. Taxa fixă pentru depunerea ofertei în cadrul unei proceduri de achiziții publice desfășurate prin Sistemului informațional automatizat „Registrul de stat al achiziíilor publice” (MTender), conform anexei nr.1;
3. Metodologia de calculare a tarifelor percepute de Operatorul Sistemului MTender, conform anexei nr.2.
4. Prezenta hotărîre intră în vigoare la data de 01.10.2018.

**Prim-ministru Pavel FILIP**

**Contrasemnează:**

**Ministrul finanțelor Octavian ARMAȘU**

Anexa nr.1

 la Hotărîrea Guvernului

 nr. \_\_\_din \_\_ septembrie 2018

**Taxa fixă pentru depunerea ofertei în cadrul unei licitații**

**desfășurate prin Sistemului informațional automatizat „Registrul de stat al achizițiilor publice” (MTender)**

1. Taxele stabilite vor asigura costurile de întreținere și dezvoltare ale întregului Sistemului informațional automatizat „Registrul de stat al achizițiilor publice” (MTender) (în continuare, Sistem MTender), inclusiv Platformelor Electronice de Achiziții (în continuare, PEA) și portalului mtender.gov.md, conectate la Unitatea Centrală de Date, care în totalitate asigură accesul către aplicațiile și serviciile informaționale ce se referă la domeniul achizițiilor publice.
2. Pentru fiecare ofertă depusă în format electronic de către operatorul economic în cadrul procedurii de atribuire a unui contract de achiziții publice în conformitate cu Legea nr. 131 din 03 iulie 2015 privind achizițiile publice, care a fost publicată în Sistemului MTender, operatorul economic va plăti o taxă către Operatorul PEA stabilită conform tabelului nr.1.
3. Taxele pentru depunerea ofertei în cadrul unei licitații desfășurate prin Sistemul MTender poate fi modificată numai frecvent decât o dată în decursul a 12 luni succesive, iar la baza acestor modificări va fi Metodologia de calculare a tarifelor percepute de Operatorul Sistemului MTender.
4. Taxa stabilită la punctul 2 va fi achitată de operatorul economic către Operatorul PEA odată cu depunerea ofertei în cadrul procedurii de achiziții publice desfășurate în Sistemul MTender. Operatorul PEA nu va publica oferta operatorului economic în Sistemul MTender în lipsa confirmării achitării taxei menționate în punctul 2.
5. În caz de anulare a procedurii de achiziție publică înainte de data transmiterii comunicării privind rezultatul aplicării procedurii de achiziție publică, Operatorul PEA, va restitui în termen de 5 zile lucrătoare taxa percepută conform punctului 2 operatorilor economici care au depus o ofertă în cadrul procedurii de achiziții publice anulate.
6. Organizatorii de proceduri de achiziție, persoane fizice sau juridice, care nu reprezintă autorități contractante în sensul Legii privind achizițiile publice, vor plăti către PEA o taxă pentru fiecare procedură de achiziție publică inițiată prin intermediul Sistemului MTender în vederea achiziționării de bunuri, servicii sau lucrări.
7. Mărimea taxei din punctul 6 se stabilește de Ministerul Finanțelor în baza consultărilor cu operatorii PEA și se publică pe portalul mtender.gov.md și interfața de lucru a PEA.
8. Taxa stabilită la punctul 6 va fi achitată de organizatorii de proceduri de achiziție, persoane fizice sau juridice către Operatorul PEA odată cu inițierea procedurii în cadrul Sistemului MTender. PEA nu va iniția procedura de achiziție în cadrul Sistemul MTender până la existența confirmării recepționării taxei menționate în punctul 6.
9. Operatorul PEA are dreptul să ofere servicii suplimentare utilizatorilor contra cost, inclusiv inter alia autentificarea transfrontalieră a persoanelor juridice și semnarea online a contractelor electronice.
10. Relațiile contractuale dintre Operatorul PEA și operatorii economici, organizatorii de proceduri de achiziție, persoane fizice sau juridice, care nu reprezintă autorități contractante în sensul Legii privind achizițiile publice sunt stabilite în conformitate cu prevederile Codului Civil aprobat prin Legea nr.1107-XV din 06 iunie 2002.
11. Pentru fiecare ofertă depusă în format electronic de către operatorul economic în cadrul procedurii de atribuire a unui contract de achiziții publice în conformitate cu Legea privind achizițiile publice care a fost publicată în cadrul Sistemului MTender, Operatorul PEA va achita un tarif către Operatorul Sistemului MTender stabilit conform Metodologiei de calculare a tarifelor percepute de Operatorul Sistemului MTender.
12. PEA nu va fi obligată să achite tariful menționat în punctul 10 în cazul anulării procedurii de achiziție publică înainte de data transmiterii comunicării privind rezultatul aplicării procedurii de achiziție publică.
13. Operatorul PEA va achita lunar tariful menționat la punctul 10 în termen de 10 zile de la înaintarea facturii respective de către Operatorul Sistemului MTender.
14. Operatorul MTender va achita o taxă către Operatorul PEA, prin intermediul căreia a fost inițiată și desfășurată procedura de achiziție publică în cadrul Sistemului MTender, stabilită în conformitate cu Metodologia de calculare a tarifelor percepute de Operatorul Sistemului MTender.
15. Operatorul MTender va achita o taxă către Operatorul PEA, pentru înregistrarea contractului de achiziție publică la Trezoreria de Stat, în cazurile în care contractul nu este obiectul unei proceduri de achiziție publică inițiată și desfășurată prin intermediul sistemului MTender, stabilită în conformitate cu Metodologia de calculare a tarifelor percepute de Operatorul Sistemului MTender.
16. Operatorul MTender va achita lunar taxele menționate la punctele 13, 14 în termen de 10 zile de la înaintarea facturii respective de către PEA.
17. Alte proceduri și condiții de plată vor fi stabilite în contractul dintre PEA și Operatorul MTender.
18. Contractul tip dintre PEA și Operatorul MTender va fi aprobat de posesorul Sistemului MTender și publicat în Monitorul Oficial.
19. În prima zi lucrătoare a lunii calendaristice, Operatorul Sistemului MTender va pregăti și va publica on-line pe portalul web MTender un raport statistic lunar care descrie numărul:
20. de oferte depuse prin intermediul fiecărei PEA;
21. procedurilor de achiziții publice care au fost anulate per fiecare PEA;;
22. procedurilor de achiziții publice desfășurate și finalizate cu succes precum și PEA de pe care s-a inițiat procedura dată;
23. contractelor de achiziții publice încheiate ca rezultat al procedurilor de achiziție organizate prin sistemul MTender;
24. contractelor de achiziții publice încheiate ca rezultat al procedurilor de achiziție organizate prin sistemul MTender și înregistrate în Trezoreria de Stat;
25. contractelor de achiziții publice înregistrate la Trezoreria de Stat care nu au făcut obiectul unei licitații organizate prin Sistemul MTender per fiecare PEA;
26. contractelor înregistrate în sistemul MTender.
27. În cazul în care există discrepanțe, PEA va notifica în scris operatorul MTender, furnizând înregistrări relevante pentru a permite verificarea și soluționarea discrepanțelor.
28. Raportul statistic lunar va servi drept instrument pentru facilitarea procedurii de facturare și plată între PEA și Operatorul MTender.

**Tabelul nr.1**

|  |  |  |
| --- | --- | --- |
| **Nr. d/o** | **Valoare estimativa a licitației publice conform Legii 131/2015 (fără TVA), MDL** | **Taxa, MDL** |
| 1. | Achiziții publice de valoare mică a căror valoare estimată este de:a) pentru contractele de achiziții publice de bunuri și servicii: 10,000 – 80,000 de lei;b) pentru contractele de achiziții publice de lucrări: 10,000 – 100,000 de lei. | 50 |
| 2. | Achiziții publice prin cererea ofertelor de prețuri a căror valoare estimată este de:a) pentru contractele de achiziții publice de bunuri și servicii: 80,000 – 400,000 de lei;b) pentru contractele de achiziții publice de lucrări: 100,000 – 1,500,000 de lei. | 200 |
| 3. | Negocierea fără publicarea prealabilă a unui anunț de participare  | 200 |
| 4. | Alte proceduri de achiziție publică a căror valoare estimată este mai mică sau egală cu 5,000,000 lei | 600 |
| 5. | Alte proceduri de achiziție publică a căror valoare estimată este mai mare de 5,000,000 lei | 1000 |

Anexa nr.2

 la Hotărîrea Guvernului

 nr. \_\_\_din \_\_ septembrie 2018

**METODOLOGIA**

**de calculare a tarifelor percepute de Operatorul Sistemului MTender**

# Capitolul IDISPOZIȚII GENERALE

1. Prezenta Metodologie stabilește modul de formare și aplicare a tarifelor percepute de Operatorul Sistemului MTender.
2. Metodologia se bazează pe următoarele principii:
3. stabilirea tarifelor în baza costurilor efective, cu respectarea principiilor formării prețurilor în condițiile economiei de piață;
4. stabilirea tarifelor, cu respectarea principiului transparenței și nediscriminării prestatorilor de servicii și beneficiarilor;
5. crearea condițiilor favorabile pentru investiții și dezvoltare a serviciilor prin tarifele stabilite.
6. Prezenta Metodologie stabilește:
7. componența consumurilor și cheltuielilor incluse în costul tarifelor percepute de operatorul MTender;
8. modul de calculare și ajustare a tarifelor;
9. modul de aprobare și aplicare a tarifelor.
10. În sensul prezentului Regulament se definesc următoarele noțiuni și abrevieri:

***Unitatea Centrală de Date*** *(în continuare, UCD)* **–** un set de instrumente hardware și software destinat organizării și stocării datelor privind desfășurarea procedurilor de achiziții publice. UCD asigură sincronizarea datelor cu PEA și furnizează datele stocate către consumatorii de date externi;

***Platforma Electronică de Achiziții*** (în continuare, PEA) – set de resurse informaționale, atât hardware cât și software destinate organizării și desfășurării procedurilor de achiziții publice în mod automatizat. Împreună cu Unitatea Centrală de Date, prin aplicarea schimbului de informații în mediul digital, PEA, asigură ciclul electronic de desfășurare a achizițiilor publice. Rolul unei PEA este de a livra interfața de lucru pentru utilizatorii autorizați ai actorilor participanți la procesul de achiziție publică: autorități contractante, entități contractante și operatori economici.

***Operator al PEA* –** persoană juridică, înregistrată în conformitate cu legislația Republicii Moldova, deținător al unei platforme electronice de achiziții, care are dreptul de a desfășura/presta serviciile caracteristice unei PEA;

***Operator al sistemului MTender*** (în continuare, Operatorul MTender) reprezintă o persoană juridică, stabilită printr-o hotărârea Guvernului responsabilă de funcționarea și administrarea Sistemului MTender;

***Utilizator*** – orice persoană sau grup de persoane care folosește informația din sistemul informațional sau interacționează direct cu acesta;

1. Alți termeni au semnificațiile definite în Legea Republicii Moldova privind achizițiile publice nr. 131 din 03.07.2015 și Legea privind semnătura electronică și documentul electronic nr. 91 din 29.05.2014 și Legea privind comerțul electronic nr. 284 din 22.07.2004.
2. Operatorul MTender va asigura că veniturile colectate obținute în conformitate cu prezenta Metodologie vor fi îndreptate spre întreținerea și dezvoltarea Sistemului MTender.

# Capitolul II

**COMPONENȚA CONSUMURILOR ȘI CHELTUIELILOR**

**INCLUSE ÎN COSTUL TARIFELOR PERCEPUTE DE OPERATORUL MTENDER**

1. Structura costurilor și cheltuielilor aferente serviciului prestat, incluse în tariful acestuia cuprinde următoarele componente:
2. costuri materiale directe și repartizabile aferente serviciului prestat;
3. costuri cu personalul directe și repartizabile, inclusiv contribuții de asigurări sociale și primele de asigurare obligatorie de asistență medicală aferente serviciului prestat;
4. costuri indirecte de producție aferente serviciului prestat;
5. cheltuielile de distribuire și administrative serviciului prestat.
6. Costurile materiale directe și repartizabile aferente serviciului prestat, includ costuri privind:
7. materiile prime și materialele, care constituie o componentă indispensabilă la prestarea serviciului;
8. piesele de schimb consumate în scopuri tehnologice;
9. energia de toate tipurile (de exemplu, energia electrică, termică, aerul comprimat, frigul, apa), consumată în scopuri tehnologice;
10. alte costuri materiale directe și repartizabile aferente prestării serviciilor și/sau fabricarea produselor/livrarea mărfurilor.
11. Costurile cu personalul directe și repartizabile reprezintă remunerațiile, contribuțiile și alte plăți aferente personalului încadrat nemijlocit în procesul de prestare a serviciului.
12. Costurile cu personalul directe și repartizabile, care se includ în costul serviciului prestat, se determină reieșind din numărul personalului implicat nemijlocit în procesul de prestare a serviciului, ținând cont de mărimea salariilor de bază, precum și totalitatea adaosurilor, sporurilor și altor plăți de stimulare și compensare în corespundere cu legislația în vigoare și contractul colectiv de muncă.
13. Costurile indirecte de producție includ:
14. amortizarea imobilizărilor corporale și necorporale cu destinație de producție;
15. costurile de întreținere, deservire și reparație a imobilizărilor corporale cu destinație de producție;
16. plata pentru leasingul operațional (arendă, locațiune) al activelor cu destinație de producție;
17. retribuțiile calculate și contribuțiile de asigurări sociale de stat obligatorii și primele de asigurare obligatorie de asistență medicală ale personalului administrativ și de deservire a subdiviziunilor de producție;
18. costurile aferente perfecționării tehnologiilor, organizării producției, îmbunătățirii calității serviciilor și/sau produselor/mărfurilor livrate;
19. costul obiectelor de mică valoare și scurtă durată utilizate în subdiviziunile de producție;
20. costurile de asigurare a tehnicii securității și sănătății în muncă, precum și a condițiilor normale de lucru în subdiviziunile de producție;
21. costurile serviciilor de pază a subdiviziunilor de producție;
22. costurile de delegare în scopuri de producție a lucrătorilor încadrați în procesul prestării serviciilor și/sau produsele/mărfurile livrate;
23. alte costuri indirecte legate de gestiunea și deservirea subdiviziunilor de producție.
24. În componența cheltuielilor de distribuire se includ:
25. cheltuieli cu personalul implicat în procesul de ambalare, certificare în domeniul sistemului de management al calității, securității informației, precum şi cu personalul încadrat în activități de marketing, inclusiv contribuțiile de asigurări sociale de stat obligatorii și primele de asigurare obligatorie de asistență medicală;
26. cheltuieli privind participarea la diverse expoziții și târguri;
27. alte cheltuieli de distribuire.
28. În componența cheltuielilor administrative se includ:
29. cheltuieli cu personalul administrativ;
30. diferențe de salarii plătite angajaților transferați de la alte întreprinderii cu păstrarea, în decursul unei anumite perioade, a cuantumurilor salariilor de funcție de la locul de muncă precedent, precum și în cazul interimatului provizoriu, dacă achitarea unor astfel de diferențe este prevăzută de legislația în vigoare;
31. plata indemnizațiilor de concediu personalului administrativ, inclusiv compensările pentru concediile anuale nefolosite;
32. plăți suplimentare, ajutoare materiale, indemnizații, sporuri și compensații acordate salariaților personalului administrativ (cu excepția celor legate de procesele de prestare a serviciilor și/sau produselor/mărfurilor livrate);
33. amortizarea, întreținerea și reparația (cu excepția costurilor capitalizate aferente reparației) imobilizărilor necorporale și corporale;
34. plăți pentru leasingul operațional al imobilizărilor corporale utilizate în scopuri administrative;
35. cheltuieli privind rechizitele de birou, formularele documentelor primare și rapoartelor;
36. cheltuieli pentru paza obiectelor administrative și asigurarea securității anti incendiare a acestora;
37. cheltuieli privind delegarea personalului administrativ;
38. cheltuieli de protocol (reprezentanță);
39. cheltuieli pentru activitățile de protecție civilă;
40. defalcări pentru întreținerea curentă a aparatului de conducere al organizațiilor ierarhic superioare, asociațiilor, concernelor, altor structuri și organe de conducere;
41. cheltuieli pentru cercetări științifice și dezvoltare care nu se capitalizează;
42. alte cheltuieli administrative.

# Capitolul III

**MODUL DE CALCULARE ȘI AJUSTARE A TARIFELOR**

1. Tariful perceput de Operatorul Sistemului Mtender se calculează, conform formulei:

***T(F) = T + VTVA***

unde:

**T(F)–** tariful pentru serviciul A prestat, inclusiv TVA, exprimat în lei;

**T –** tariful pentru serviciul A prestat, fără TVA, exprimat în lei;

**VTVA** – suma taxei pe valoare adăugată, determinată procentual din valoarea tarifului serviciului prestat, fără TVA *(T)* (în conformitate cu cota standard în mărime de 20% din valoarea impozabilă a serviciilor prestate).

1. Tarifele serviciului A prestat, fără TVA, se determină astfel:

***T =*** $CT×(1+\frac{∆c+ ∆i}{100} )$

unde:

**T–** tariful serviciului A prestat, fără TVA, exprimat în lei;

**CT –** costurile şi cheltuielile totale aferente serviciului A prestat, exprimat în lei;

**∆c –** rata de contingență, exprimată în procente;

**∆i –** rata investițională, exprimată în procente.

1. Rata de contingență reprezintă valoarea relativă a variației tarifelor, determinate de influența factorilor întâmplători și necunoscuți la momentul calculării tarifelor. Rata de contingență considerată la calcularea tarifelor constituie până la 10%.
2. Rata investițională are menirea de a acumula mijloacele necesare pentru renovarea infrastructurii, modernizarea tehnologiilor de prestare a serviciilor publice și/sau produselor/mărfurilor livrate. Rata investițională se include în tarif în mărimea determinată de necesitățile investiționale, ce nu pot fi acoperite integral din suma anuală a amortizării imobilizărilor corporale și necorporale pentru următorul an.
3. La calcularea costurilor şi cheltuielilor totale a serviciului A prestat se va utiliza următoarea formulă:

***CT = CMDR + CPDR + CI + ChDA***

unde,

**CMDR -** costuri materiale directe și repartizabile;

**CPDR -** costuri cu personalul directe și repartizabile, inclusiv contribuțiile privind asigurarea medicală și socială;

**CI -** costuri indirecte de producție;

**ChDA -** cheltuieli de distribuire, administrative și alte cheltuieli operaționale (calculate în baza datelor planificate a perioadei de referință (oră, zi, lună, trimestru sau an bugetar));

# Capitolul IV

**MODUL DE APROBARE ȘI APLICARE A TARIFELOR**

1. Tarifele percepute de Operatorul Sistemului MTender se calculează de Operatorul MTender și se prezintă posesorului MTender pentru aprobare.
2. Posesorul Sistemului MTender aprobă și publică în Monitorul Oficial tarifele percepute de Operatorul Sistemului MTender.
3. Tarifele percepute de Operatorul Sistemului MTender se ajustează odată în an, de regulă după prezentarea rapoartelor financiare pe anul precedent, având în vedere și următorii factori:
4. la calcularea cheltuielilor cu personalul - modificarea salariului minim garantat în sectorul real, stabilit conform legislației în vigoare, și altor prevederi normative ce țin de retribuirea muncii;
5. la calcularea cheltuielilor materiale – cursul valutar și indicele prețurilor de consum (mediu) din Republica Moldova, înregistrat la finele anului precedent.
6. Posesorul Sistemului MTender în dependență de ajustarea tarifelor va propune Guvernului modificarea taxelor pentru depunerea ofertei în cadrul unei licitații desfășurate prin Sistemul MTender.